SET เปิดพุ่ง 13 จุดตามตปท. ขานรับ “เฟด” คงดอกเบี้ยตามคาด ลุ้นทดสอบแนวต้านถัดไป 1,300
SET เปิดพุ่ง 13 จุดตามตปท. ขานรับ "เฟด" คงดอกเบี้ยตามคาด ลุ้นทดสอบแนวต้านถัดไป 1,300 โดย ณ เวลา 10.00 น. อยู่ที่ 1,295.97 จุด บวก 13.29 จุด หรือ 1.04% สูงสุดที่ 1,298.45 จุด ต่ำสุดที่ 1,295.07 จุด มูลค่าการซื้อขาย 4.75 พันล้านบาท
30 เม.ย. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,295.97 จุด บวก 13.29 จุด หรือ 1.04% สูงสุดที่ 1,298.45 จุด ต่ำสุดที่ 1,295.07 จุด มูลค่าการซื้อขาย 4.75 พันล้านบาท
โดยบทวิเคราะห์ บล.ฟินันเซีย ไซรัส ระบุประเมินแนวโน้มตลาดวันนี้ คาดว่า SET Index จะยังปรับตัวขึ้นได้ต่อเนื่องและทดสอบระดับ 1,300 จุดจากบรรยากาศการลงทุนที่เป็นบวกทั้งถ้อยแถลงของประธาน FED ที่ยืนยันว่าจะทำทุกวิถีทางเพื่อให้พ้นวิกฤต COVID-19 และยังไม่รีบขึ้นดอกเบี้ย
ขณะที่ Gilead แถลงว่าผลการทบสอบยา Remdesivir ร่วมกับสถาบันภูมิแพ้และโรคติดต่อแห่งชาติให้ผลลัพธ์ในเชิงบวก ซึ่งปัจจัยดังกล่าวบดบังตัวเลข GDP ไตรมาส 1/63 ของสหรัฐฯซึ่งหดตัว -4.8% แย่กว่าตลาดคาด ขณะที่ปัจจัยในประเทศให้ติดตามตัวเลขผู้ติดเชื้อหลังเริ่มคลาย Lockdown รวมถึงผลประกอบการไตรมาส 1/63 ของบริษัทจดทะเบียนในช่วง 2 สัปดาห์ข้างหน้า